2.

399 R 1493: nõukogu määrus (EÜ) nr 1493/1999, 17. mai 1999, veinituru ühise korralduse kohta (EÜT L 179, 14.7.1999, lk 1), parandatud versioon EÜTs L 271, 21.10.1999, lk 47, muudetud järgmiste õigusaktidega: — 1 03 T: 16. aprillil 2003. aastal vastu võetud akt Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta (ELT L 236, 23.9.2003, lk 33), — 32003 R 1795: komisjoni määrus (EÜ) nr 1795/2003, 13. oktoober 2003 (ELT L 262, 14.10.2003, lk 13). Lepingus loetakse selle määruse sätteid järgmises kohanduses: a) Viiteid muudele kõnealuses määruses nimetatud õigusaktidele loetakse asjakohaseks vastavalt sellele, millises ulatuses ja millises vormis on need õigusaktid inkorporeeritud lepingusse. b) Artikli 1 lõiget 1 ei kohaldata. c) II jaotist, välja arvatud artikkel 19, ning III, IV ja VII jaotist ei kohaldata. d) Artikli 19 lõike 2 viimast lauset ei kohaldata Liechtensteini suhtes. Liechtensteini suhtes ei kohaldata ka VI lisa punkti B 1 viimast lauset. e) Artikli 44 lõikes 1 ei kohaldata sõnu “ja vajaduse korral, olenemata artiklist 45, seaduslikult imporditud veine”. f) Artikli 44 lõikes 14 loetakse sõnade “kolmandast riigist pärit veini kupaaž” asemel “kolmandast riigist või EFTA riigist pärit veini kupaaž”. g) Artikli 45 lõikes 1a ei kohaldata sõnu “imporditud või mitte”. h) V jaotise II peatükki kohaldatakse järgmises kohanduses: Erandina Liechtensteini õigusaktidest peavad Liechtensteinist pärit geograafilise tähistuse kasutamise õiguseta lauaveinid vastama V jaotise II peatüki sätetega ette nähtud teatavate toodete kirjeldamise, nimetamise, esitlemise ja kaitse nõuetele, kui need lauaveinid saadetakse Euroopa Majanduspiirkonna turule väljaspool Liechtensteini. i) VI jaotist kohaldatakse järgmises kohanduses: EFTA riikidest pärit veinitooteid käsitletakse samaväärseina määratletud piirkonnas valmistatud kvaliteetveinidega (“mpv-kvaliteetveinid”), tingimusel et need vastavad siseriiklikele õigusaktidele, mis käesoleva protokolli tähenduses peavad olema kooskõlas nõukogu määruses (EÜ) nr 1493/1999 (muudetud käesoleva lepingu kohaldamiseks) esitatud põhimõtetega. Samas ei tohi nende veinide puhul kasutada artikli 54 lõikes 2 esitatud kirjeldust “mpv-kvaliteetvein” ja muid seal esitatud kirjeldusi. Veini tootvate EFTA riikide esitatud kvaliteetveinide nimekiri avaldatakse Euroopa Liidu Teatajas. j) Vastavalt artikli 54 lõikele 4 loetakse Liechtensteinist pärit veinid kvaliteetveinideks, kui nad vastavad kõikidele 1. kategooria veinidele siseriiklike õigusaktidega kehtestatud nõuetele. Liechtensteinist pärit kvaliteetveinid võivad kanda üht järgmistest geograafilistest tähistest, millele on või ei ole lisatud viinamarjaistanduse nimi, mis näitab viinamarjade päritolu vastavalt Liechtensteini ametlikule viinamarjakasvatuse ja kontrollitud päritolu registrile: Balzers, Bendern, Eschen, Eschnerberg, Gamprin, Mauren, Ruggell, Schaan, Schellenberg, Triesen, Vaduz. Etiketil lisatakse geograafilisele tähisele üks järgmistest märgetest: “Kontrollierte Ursprungsbezeichnung”, “KUB”, “Appellation d’origine contrôlée” või “AOC”. k) Artikleid 71, 77, 78 ja 79 ei kohaldata. l) III lisas käsitletakse Liechtensteini viinamarjakasvatusvööndisse B kuuluva riigina. m) Olenemata VI lisa punktist D.1 loetakse Liechtensteinist pärit veinid, mis on toodetud kooskõlas siseriiklike õigusaktidega ja seejärel liigitatud 1. kategooriasse (ilma täiendava kvaliteedimärgiseta veinid), kvaliteetveinideks.